Li tfittex xogħol tista' tkun sfida © AP Images/Unjoni Ewropea – PE L-UE għandha l-għan li tliet kwarti tal-persuni ta' età bejn l-20 u l-64 sena jkollhom xogħol sal-2020. Sir af kif l-UE taħdem biex tnaqqas il-qgħad u tiġġieled il-faqar. Il-kriżi ekonomika u finanzjarja tal-2008 laqtet lill-ekonomja globali u b'hekk wasslet biex il-qgħad żdied fil-pajjiżi kollha tal-UE. Minkejja li l-kundizzjonijiet tas-suq tax-xogħol tal-UE u d-drittijiet tal-ħaddiema ttejbu b'mod sinifikanti matul l-aħħar snin, il-ġlieda kontra l-qgħad għadha waħda mill-isfidi ewlenin tal-UE fi triqtha lejn impjiegi ta' kwalità u Ewropa soċjalment inklużiva Saru sforzi f'għadd ta' oqsma, inkluż biex jgħinu liż-żgħażagħ jidħlu fis-suq tax-xogħol, jiġġieldu l-qgħad fit-tul, jaġġornaw il-ħiliet tagħhom u jiffaċilitaw il-mobilità tal-ħaddiema fl-UE. Ir-rata tal-qgħad fl-UE Minn nofs l-2013, ir- rata tal-qgħad fl-UE F'April 2019, niżlet għal 6.4 % (minn 7.0 % f'April 2018), l-aktar livell baxx sa mill-bidu tal-pubblikazzjoni mensili mill-UE tal-istatistiċi tal-qgħad f'Jannar 2000. Fiż-żona tal-euro, ir-rata tal-qgħad kienet ta' 7.6 % f'April 2019, 'l isfel minn 8.4 % f'April 2018. L-UE vs il-kompetenzi tal-Istati Membri Il-pajjiżi tal-UE għadhom primarjament responsabbli għall-politiki tal-impjieg u l-politiki soċjali. Madankollu, l-UE tikkomplementa u tikkoordina l-azzjonijiet tal-Istati Membri u tippromwovi l-kondiviżjoni tal-aħjar prattiki. tat-Trattat dwar il-Funzjonament tal-Unjoni Ewropea, l-UE għandha tikkunsidra l-objettiv ta' livell għoli ta' impjieg meta tiddefinixxi u timplimenta l-politiki u l-attivitajiet kollha tagħha. L-istrateġija u l-miri tal-impjieg Ewropej Il-pajjiżi tal-UE stabbilew ġabra ta' objettivi u miri komuni għall-politika tal-impjieg biex jiġġieldu l-qgħad u joħolqu aktar impjiegi u impjiegi aħjar fl-UE. Din il-politika hija magħrufa wkoll bħala l- Istrateġija Ewropea dwar l-Impjiegi Mogħtija bidu fl-1997, din l-istrateġija dwar l-impjiegi tifforma parti mill- istrateġija għat-tkabbir Ewropa 2020 , li tagħti stampa ġenerali ta' fejn l-UE għandha tinsab fir-rigward tal-parametri ewlenin sal-2020 f'oqsma differenti bħall-edukazzjoni u l-ġlieda kontra t-tibdil fil-klima u hija użata bħala qafas ta' referenza għall-attivitajiet fil-livelli tal-UE, nazzjonali u reġjonali. L- għanijiet stabbiliti għall-2020 huma: li 75 % tal-persuni li għandhom età bejn l-20 u l-64 sena jkollhom xogħol , filwaqt li l-116.1-il miljun persuna (fil-pajjiżi kollha tal-UE minbarra r-Renju Unit) li kienu f'riskju ta' faqar jew ta' esklużjoni soċjali fl-2008 għandhom jonqsu għal 96.2 miljun persuna. ,72.2 % tal-popolazzjoni tal-UE ta' età bejn l-20 u l-64 sena kienu impjegati, u dan kien biss 2.8 punti perċentwali inqas mill-mira tal-2020. Fl-2016, 118.0-il miljun persuna kienu f'riskju ta' faqar jew ta' esklużjoni soċjali fl-UE. Il-Kummissjoni Ewropea tissorvelja u timplimenta l-istrateġija permezz tas- Semestru Ewropew , ċiklu annwali ta' koordinazzjoni ta' politiki ekonomiċi u tal-impjieg fil-livell tal-UE. Is-sitwazzjoni soċjali u tal-impjieg fl-Ewropa tiġi evalwata fil-kuntest tas-Semestru tal-UE u bbażata fuq il- Linji Gwida dwar l-Impjieg , prijoritajiet u miri komuni għall-politiki nazzjonali tal-impjieg. Sabiex il-pajjiżi tal-UE jiġu megħjuna jimxu 'l quddiem, il-Kummissjoni toħroġ rakkomandazzjonijiet speċifiċi għall-pajjiżi, abbażi tal-progress tagħhom lejn kull għan. Il-finanzjament Fond Soċjali Ewropew (FSE) huwa l-istrument ewlieni tal-Ewropa li jiżgura opportunitajiet tax-xogħol aktar ġusti għal kull min jgħix fl-UE: ħaddiema, żgħażagħ u dawk kollha li qegħdin ifittxu xogħol. Il-Parlament Ewropew qed jipproponi żieda fil-finanzjament għall-baġit fit-tul li jmiss tal-UE għall-2021-2027 b'konċentrazzjoni primarja fuq l-edukazzjoni, l-impjieg u l-inklużjoni soċjali. Il-verżjoni l-ġdida tal-fond, magħrufa bħala l- Fond Soċjali Ewropew Plus (FSE+), għandha tagħti spinta lill-kwalità tax-xogħol, lill-persuni tiffaċilitalhom is-sejbien tax-xogħol f'parti differenti tal-UE, ittejjeb l-edukazzjoni, kif ukoll tippromwovi l-inklużjoni soċjali u s-saħħa. Il-Programm tal-Unjoni Ewropea għall-Impjiegi u l-Innovazzjoni Soċjali (EaSI) għandu l-għan li jgħin biex il-politiki tal-impjieg u l-politiki soċjali jiġu modernizzati, jittejjeb l-aċċess għall-finanzjament għall-intrapriżi soċjali jew persuni vulnerabbli li jixtiequ jiffurmaw mikrointrapriża u jippromwovi l-mobilità tal-forza tax-xogħol permezz tan- . In-Netwerk tal-Impjiegi Ewropej jiffaċilita l-mobilità billi jipprovdi informazzjoni lill-impjegati u lill-persuni li jkunu qegħdin ifittxu xogħol u għandu wkoll bażi ta' data għall-postijiet tax-xogħol vakanti u applikazzjonijiet fl-Ewropa kollha. Fond Ewropew ta' Aġġustament għall-Globalizzazzjoni (FEG) jappoġġa lill-ħaddiema li jitilfu xogħolhom minħabba l-globalizzazzjoni, peress li l-kumpaniji jaf jagħlqu jew imexxu l-produzzjoni tagħhom lejn pajjiżi barra mill-UE, jew minħabba l-kriżi ekonomika u finanzjarja, biex isibu xogħol ġdid jew biex jistabbilixxu n-negozji tagħhom. Fond għal Għajnuna Ewropea għall-Persuni l-Aktar fil-Bżonn (FEAD) jappoġġa l-inizjattivi tal-Istati Membri biex jipprovdu ikel, għajnuna materjali bażika u attivitajiet ta' inklużjoni soċjali lill-persuni l-aktar fil-bżonn. Il-verżjoni aġġoranta tal-FSE+ għandha tamalgama għadd ta' fondi u programmi eżistenti, bħall-FSE, l-EaSI, il-FEAD, l-Inizjattiva favur l-Impjieg taż-Żgħażagħ u l- programm tal-UE għas-saħħa , tgħaqqad ir-riżorsi tagħhom u tipprovdi appoġġ aktar integrat u mmirat għall-persuni. Il-ġlieda kontra l-qgħad fost iż-żgħażagħ Fost il-miżuri tal-UE għall-ġlieda kontra l-qgħad fost iż-żgħażagħ il-Garanzija Ewropea għaż-Żgħażagħ impenn mill-Istati Membri li jiżgura li ż-żgħażagħ kollha li għandhom anqas minn 25 sena jirċievu offerta għal impjieg ta' kwalità tajba, edukazzjoni kontinwa, apprendistat jew traineeship fi żmien erba' xhur minn meta jitilfu l-impjieg jew minn meta jħallu l-edukazzjoni formali. L-implimentazzjoni tal-Garanzija Ewropea għaż-Żgħażagħ hija appoġġata mill-investiment tal-UE, permezz tal-Inizjattiva favur l-Impjieg taż-Żgħażagħ. Korp Ewropew ta' Solidarjetà jippermetti liż-żgħażagħ jagħmlu volontarjat u jaħdmu fi proġetti relatati mas-solidarjetà fl-Ewropa kollha. Il- pjattaforma "L-ewwel impjieg EURES tiegħek" tgħin liż-żgħażagħ ta' età bejn it-18 u l-35 sena u interessati li jiksbu esperjenza professjonali barra minn pajjiżhom, isibu kollokament tax-xogħol, traineeship jew apprendistat. Il-ħiliet tajbin iwasslu għal impjieg tajjeb Permezz tal-promozzjoni u t-titjib tal-ksib tal-ħiliet, li jagħmlu l-kwalifiki aktar komparabbli u jipprovdu informazzjoni dwar id-domanda għall-ħiliet u l-impjiegi, l-UE tappoġġa lill-persuni biex isibu impjiegi ta' kwalità tajba u jagħmlu għażliet aħjar għall-karriera. L- Aġenda Ġdida għall-Ħiliet għall-Ewropa , introdotta fl-2016, tikkonsisti f'10 miżuri li jagħmlu disponibbli t-taħriġ u l-appoġġ tajbin għall-persuni u li jirrevedu għadd ta' għodod eżistenti, bħas-CV fil-format Ewropew (Europass). L-isfida tal-qgħad fit-tul. Il-qgħad fit-tul, meta l-persuni jkunu bla xogħol għal aktar minn tnax-il xahar, hija waħda mill-kawżi persistenti tal-faqar. Dan għadu għoli ħafna f'għadd ta' pajjiżi tal-UE u għadu jgħodd għal kważi 50 % tal-qgħad kollu Biex jintegraw aħjar il-persuni qiegħda għal żmien twil fis-suq tax-xogħol, il-pajjiżi tal-UE adottaw rakkomandazzjonijiet : huma jħeġġu r-reġistrazzjoni tal-persuni qiegħda għal żmien twil ma' servizz ta' impjieg, valutazzjoni individwali approfondita li tidentifika l-ħtiġijiet tagħhom, kif ukoll pjan imfassal apposta biex jeħodhom lura x-xogħol (ftehim ta' integrazzjoni f'impjieg). Dan ikun disponibbli għal kwalunkwe persuna li tkun ilha qiegħda għal 18-il xahar jew aktar. Assenza fit-tul mix-xogħol ta' sikwit twassal għall-qgħad u biex il-ħaddiema jħallu s-suq tax-xogħol b'mod permanenti. Biex jinżammu u jiġu integrati mill-ġdid fil-post tax-xogħol il-ħaddiema li jbatu minn korrimenti jew problemi tas-saħħa kroniċi, fl-2018, il-Parlament Ewropew ifformula għadd ta' miżuri biex l-Istati Membri jaħdmu fuqhom, bħal pereżempju jagħmlu l-postijiet tax-xogħol aktar adattabbli permezz ta' programmi tal-iżvilupp tal-ħiliet, jiżguraw kundizzjonijiet tax-xogħol flessibbli u jipprovdu appoġġ lill-ħaddiema (inkluż ikkowċjar, aċċess għall-psikologu jew terapista). Promozzjoni tal-mobilità tal-ħaddiema L-iffaċilitar li persuni jaħdmu f'pajjiż ieħor jista' jgħin biex jiġi indirizzat il-qgħad. L-UE għandha ġabra ta' regoli komuni fis-seħħ biex jiġu protetti d-drittijiet soċjali tal-persuni relatati mal-qgħad, mal-mard, mal-maternità/paternità, mal-benefiċċji tal-familja eċċ meta jiċċaqilqu fl-Ewropa. Regoli dwar l-istazzjonar tal-ħaddiema li jistabbilixxu l-prinċipju tal-istess paga għall-istess xogħol fl-istess post tax-xogħol. Tgħarrif Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF